PATVIRTINTA

 Sedos Vytauto Mačernio gimnazijos

 direktoriaus 2024 m. kovo įsakymu

 Nr. V1-

**SEDOS VYTAUTO MAČERNIO GIMNAZIJOS**

**MOKINIŲ SAVIVALDOS IR MOKINIŲ TARYBOS NUOSTATAI**

**1. BENDROSIOS NUOSTATOS**

 1. Mokyklos mokinių savivalda – kolegiali mokinių grupė, reguliariai svarstanti ir teikianti siūlymus Mokyklos tarybai bei administracijai ugdymo proceso tobulinimo, mokyklos vidaus tvarkos bei papildomojo ugdymo veiklos klausimais.
 2. Mokinių savivaldos atstovai – sudėtinė Mokyklos tarybos dalis, lygiomis teisėmis atstovaujanti mokiniams.
 3. Mokinių savivalda savo veikloje vadovaujasi Mokyklos vidaus tvarką reglamentuojančiais dokumentais, Lietuvos Respublikos Konstitucija, Vaiko teisių konvencija, LMP sprendimais, švietimo koncepcija, Švietimo ir mokslo ministerijos norminiais aktais ir įstatymais.
 4. Mokyklos savivaldos veiklą kuruoja direktoriaus pavaduotojas ugdymui.

 5. Mokinių taryba (MT) – aukščiausia mokyklos mokinių savivaldos institucija, telkianti mokinius mokyklos veiklos organizavimo gerinimui, mokinių teisių gynimui, jų saugumo užtikrinimui.

 6. Mokinių savivaldos ir mokinių tarybos nuostatai reglamentuoja mokinių savivaldos ir mokinių tarybos veiklos tikslą ir uždavinius, sudarymo ir veiklos principus, veiklos organizavimą.

1. Mokinių savivaldos ir mokinių tarybos veiklą koordinuoja mokyklos vadovas.

**II. MOKINIŲ SAVIVALDOS SUDARYMAS IR VEIKLOS PRINCIPAI**

 8. Mokinių savivaldą sudaro: 5- IV klasių po 4 atstovus iš kiekvienos klasės ir mokinių taryba.

 9. 5- IV klasių mokiniai išsirenka 4 mokinius, atsakingus už 4 sritis (renginių, socialinę- akademinę, komunikacijos ir finansų), kurie atstovauja klasei mokinių savivaldoje.

 10. Klasių atstovai renkami vieneriems metams.

 11. Mokinių taryba renkama dvejiems metams.

**III. MOKINIŲ SAVIVALDOS IR MOKINIŲ TARYBOS TIKSLAI IR UŽDAVINIAI**

 12. Organizuoti susirinkimus, sprendžia mokinių problemas, pageidavimus.

 13. Suderinus su mokyklos vadovybe, padėti organizuoti mokyklos renginius, planuoti moksleivių popamokinę veiklą, inicijuoti ir organizuoti kultūrinius renginius.

 14. Bendradarbiauti su kitomis rajono, regiono, respublikos mokyklomis.

1. Įsijungti į įvairių visuomeninių organizacijų veiklą.
2. Stebėti, kad nebūtų pažeidžiamos mokinių teisės.
3. Stebėti, kaip mokiniai vykdo savo pareigas.
4. Aktyviai dalyvauti socialinėje ir kultūrinėje veikloje.

**IV. MOKINIŲ TARYBOS FUNKCIJOS**

 19. Skatina mokinių kūrybiškumą, organizuotumą, savarankiškumą, atsakomybę.

 20. Teikia siūlymus gimnazijos vadovybei dėl ugdymo proceso ir mokinių darbo tvarkos taisyklių tobulinimo, nepamokinės veiklos organizavimo, mokinių elgesio vertinimo, skatinimu ir nuobaudų skyrimo.

21. Teikia siūlymus dėl mokinių elgesio vertinimo, skatinimo ir nuobaudų skyrimo tvarkos.

1. Deleguoja mokinius į gimnazijos tarybą ar kitas savivaldos institucijas svarstant su

mokinių ugdymu susijusius klausimus.

1. Tvirtina mokinių savivaldos institucijų nuostatus.

**V. MOKINIŲ TARYBOS STRUKTŪRA**

#  **24. Mokinių tarybą**sudaro 9 nariai: 6 mokiniai iš I-IV klasių, 1-3 mokiniai iš 8 klasių.

# Mokinių taryba sudaroma dvejiems mokslo metams.

# Mokinių taryba vadovaujasi mokinių tarybos nuostatais.

# Mokinių tarybos veiklai vadovauja mokinių tarybos narių išrinktas pirmininkas (jam

# nesant pavaduotojas).

# Pirmininkas atstovauja tarybai ir vadovauja jos veiklai, jam padeda išrinktas

# pavaduotojas(-a), sekretorius tvarko tarybos dokumentaciją.

# Rinkimai ir nutarimai priimami, jeigu juose dalyvauja 2/3 mokinių tarybos narių.

# Mokinių tarybos susirinkimai vyksta kas antrą savaitę (dažniau esant poreikiui).

**VI. MOKINIŲ TARYBOS NARIO TEISĖS IR PAREIGOS**

1. Rinkti ir būti išrinktam mokinių tarybos pirmininku ar darbo grupės vadovu.
2. Dalyvauti mokinių tarybos renginiuose.
3. Teikti siūlymus mokinių tarybos vadovybei dėl mokinių tarybos veiklos.
4. Gauti informaciją apie mokinių tarybos veiklą.
5. Laisvai išstoti ar laikinai sustabdyti savo narystę, pranešant apie tai raštu.
6. Rodyti gero elgesio pavyzdį kitiems mokyklos mokiniams.
7. Laikytis mokinių tarybos nuostatų.
8. Lankyti visus mokinių tarybos posėdžius.
9. Esant svarbiai priežasčiai apie nedalyvavimą pranešti mokinių tarybos pirmininkui arba

sekretorei, o vietoj savęs deleguoti klasės atstovą.

1. Tiesiogiai ir aktyviai dalyvauti mokyklos valdyme.
2. Vykdyti ir informuoti visus mokinių tarybos posėdyje priimtus nutarimus.
3. Padėti spręsti mokyklos mokiniams iškilusias problemas.

**VII. MOKINIŲ TARYBOS PIRMININKO, PAVADUOTOJO IR SEKRETORIAUS RINKIMAI**

1. Mokinių tarybos pirmininkas renkamas dvejiems mokslo metams.
2. Mokinių tarybos pirmininko rinkimai vyksta mokslo metų pradžioje, pirmo posėdžio

metu.

 45. Mokinių tarybos pirmininką renka visi mokinių tarybos nariai.

1. Rinkimai teisėti, jeigu juose dalyvauja 2/3 MT narių.

**VIII. MOKINIŲ TARYBOS PIRMININKO, PAVADUOTOJO IR SEKRETORIAUS PAREIGOS**

1. Mokinių tarybos pirmininkas organizuoja mokinių tarybos posėdžius.
2. Kartu su pavaduotoju ir sekretore sudaro posėdžių darbotvarkes.
3. Pirmininkauja posėdžiams.
4. Kontroliuoja posėdžiuose priimtų sprendimų vykdymą.
5. Mokinių tarybos pirmininko pavaduotojas padeda pirmininkui visose veiklose.
6. Mokinių tarybos pirmininko pavaduotojas pavaduoja mokinių tarybos pirmininką jam

nesant.

1. Mokinių tarybos sekretorius protokoluoja mokinių tarybos posėdžius ir tvarko visą

mokinių tarybos dokumentaciją.

**IX. MOKINIŲ TARYBOS NARIO ŠALINIMO PROCEDŪRA**

1. Mokinių tarybos narys šalinamas esant vienai iš žemiau nurodytų priežasčių:
2. Mokinių tarybos nuostatų pažeidimas.
3. Savo pareigų nevykdymas.
4. Grubus mokinio taisyklių pažeidimas ir mokinio pareigų nevykdymas.
5. Nedalyvavimas posėdžiuose.
6. Mokinių tarybos narį pašalinti gali siūlyti mokinių tarybos pirmininkas, sekretorius,

mokinių tarybos narių grupė.

1. Mokinių tarybos narys šalinamas iš užimamų pareigų, jei tam pritaria 2/3 tarybos narių.
2. Mokinių tarybos pirmininkas gali atsistatydinti raštiškai pateikęs priežastis tarybai.

**X. BAIGIAMOSIOS NUOSTATOS**

 62. Mokinių savivaldos ir mokinių tarybos nuostatai yra viešas dokumentas.

 63. Nuostatai yra dokumentas, reglamentuojantis mokinių savivaldos ir mokinių tarybos veiklą.

 64. Nuostatų laikytis privalo visi mokinių savivaldos ir mokinių tarybos nariai.

 65. Mokinių tarybos nuostatai gali būti papildomi ir koreguojami.

1. Koreguotus nuostatus turi patvirtinti gimnazijos direktorius.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**